**cu privire la inițierea negocierilor asupra proiectului Acordului de finanțare dintre Republica Moldova și Asociația Internațională pentru Dezvoltare în vederea realizării Programului ,,Operațiunea Politica de Dezvoltare pentru Sprijinirea Oportunităților Economice și a Tranziției Climatice” și acordarea împuternicirilor pentru negocierea acestuia**

**------------------------------------------------------------**

În temeiul art. 3, pct. 1(a) din Legea nr. 419/2006 cu privire la datoria sectorului public, garanţiile de stat şi recreditarea de stat (republicată în Monitorul Oficial al Republicii Moldova, 2014, nr. 397-399, art. 704),

Guvernul HOTĂRĂȘTE:

1. Se ia act de proiectul Acordului de finanțare dintre Republica Moldova și Asociația Internațională pentru Dezvoltare în vederea realizării Programului ,,Operațiunea Politica de Dezvoltare pentru Sprijinirea Oportunităților Economice și a Tranziției Climatice”.
2. Se inițiază negocierile asupra proiectului Acordului de finanțare dintre Republica Moldova și Asociația Internațională pentru Dezvoltare în vederea realizării Programului ,,Operațiunea Politica de Dezvoltare pentru Sprijinirea Oportunităților Economice și a Tranziției Climatice”.
3. Se desemnează şi se împuterniceşte delegaţia oficială pentru negocierea proiectului Acordului de împrumut dintre Republica Acordului de finanțare dintre Republica Moldova și Asociația Internațională pentru Dezvoltare în vederea realizării Programului ,,Operațiunea Politica de Dezvoltare pentru Sprijinirea Oportunităților Economice și a Tranziției Climatice” în următoarea componenţă:

**Conducătorul delegației**

Ion GUMENE – Secretar de Stat al Ministerului Finanțelor

**Membrii delegației:**

* Cancelaria de Stat
* Ministerul Dezvoltării Economice și Digitalizării
* Ministerul Finanțelor
* Ministerul Energiei
* Ministerul Afacerilor Interne
* Ministerul Agriculturii și Industriei Alimentare
* Ministerul Educației și Cercetării
* Consiliul Concurenței
* Agenția Proprietății Publice

1. Conducătorul delegației oficiale, Ion GUMENE, Secretar de stat al Ministerului Finanțelor, se împuternicește pentru semnarea procesului-verbal al negocierilor și a altor documente relevante negocierilor în cauză.
2. În cazul eliberării din funcția deținută a unuia sau a mai multor membri ai delegației oficiale, atribuțiile lor în cadrul acesteia vor fi exercitate de persoanele nou-desemnate în funcțiile respective, fără emiterea altei hotărâri a Guvernului.
3. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Ministrul finanțelor Victoria Belous